Meie Isa, kes Sa oled taevas! Pühitsetud olgu Sinu nimi.
Meie Isa, kes Sa oled taevas…
Ema, kus mu auklik Che Guevara T-särk on?
Su kummutis. Ma õmblesin kõik kokku, kullake.
Ema! Ma tegin neid auke mitu tundi.
Tõesti, ema? Veel üks limpia?
See ei tee su silmi korda. Limpia'd ei toimi.
Pedroga toimisid.
Pedro suri ära.
Ja enne surma võitis ta loteriiga 500 peesot.
Tal oli uhke matus.
Nõustun Máximoga. Limpia'te sooritajad on üliveidrad ja sõgedad.
Ärge olge õelad. Ta on mu ema.
Vabandust, donja Rosita. - Vabandust.
Donja Rosita on mu viimane paranemislootus.
Arsti sõnul on mu seisund kaugelearenenud.
Su nõbu Berta pole arst, vaid arsti sekretär.
Pead käima Méxicos päris arsti juures.
Ma ei lähe sinna, kuulmaks, et seis on lootusetu.
Ma ei vaja arsti, mul on Jumal.
Jumalast ei pruugi piisata.
Issand!
Kas keegi veel limpia't tahab?
Jah. - Vabandust, et kahtlesin.
Sellest päevast saati
ei narrinud ma enam su abuela ebausku.
Ma ei taha suurt maavärinat põhjustada.
Vaata mu maja.
Mina kukuksin esimesena ookeani.
Mínimo! - Mínimo!
Lähme eesaeda.
Siin järsakul ei tasu palli loopida.
See selgus valusa õppetunniga.
Igatahes polnud limpia isegi mu hommiku kõige imelikum osa.
Hei, kutid!
Kiire küsimus.
Kuidas teada, kas oled kellegi peika?
Mis mõttes? - Juba imelik.
Su emaga lõunatamisest saati
olen käinud mitu korda teie pool, peaaegu alati remontimas.
Kas olen siis nüüd tema peika?
Mõtleme. Kas palusid teda omale pruudiks?
Ei. Sa oled väga terane, Memo.
Aitäh. Aga räägi parem Máximoga. Tema pääses just tüdrukuga löögile.
Ühe gringa'ga. - Gringa'ga?
Newyorklasega!
Newyorklasega?
Beccalt õppisin seda, et kui tahad oma unistused teostada,
pead südikas olema.
Seega nüüdsest ma olengi.
Seega kui tahan Norat omale pruudiks, pean südikas olema?
Jah. - Täpselt.
Unustame siis asja. Ma ei saa selline olla.
Tänan sellegipoolest.
Máximo, amigo! Ma ei taha su lõunat segada.
Aitäh, et selle ütlemiseks mu lõunat segad.
Igatahes, ma korraldan homme Julia sünnipäevaks koosviibimise
ja tahan su kutsuda, sest te olete amigo'd.
Tuleksin meeleldi.
Tore ka, et oskad öelda „sõber“ hispaania keeles,
aga seda ei pea alati kasutama.
Jah, aga me pole lihtsalt sõbrad, vaid pigem…
Mis on see sõna? Caballo'd?
Jah, hobused oleme.
Kuidas sinu ja Julia reis läks?
Algas hästi, aga hotellis registreerides astusin ma ämbrisse.
Tere tulemast Marina hotelli. Palun teie sviidis peatujate ees- ja perekonnanimed.
Oleme Chad Davies ja Julia…
González.
Jah, Julia González. Täpselt õige.
Mõistagi tean ma tema perekonnanime,
aga te kasutate vahel ka teist perekonnanime
ja see ajas mind segadusse, mis omakorda
tekitas kolmetunnise tüli ja… Kas sa naeratad?
Ei, see pilk on hispaania keeles „kahju“.
Tundsid end vist nirult. - Täiega.
Aga lasin tema sünnipäevaks selle teha. Mis sa arvad?
Meie esimene kohting. Üks mu elu rõõmsamaid päevi.
See pole küll temast hea foto, sest ta on aevastamas,
aga mulle ütleb see: „Oled kaunis ka siis, kui ei ole.“
Talle meeldiks, eks?
Mu arust on see äge.
Sa ei öelnud Chadile, et tema kink on pask?
Hei!
Ära Mínimo kuuldes ropenda.
Milleks Chadile öelda?
Ma võisin tollal naiivsem olla,
aga otsustasin saada kätte selle, mida tahtsin.
Ja nüüd teadsin, et Chad halvendab oma seisu Juliaga,
seega mul oli võimalus teha midagi, millega viimaks Julia südame võidan.
Aga pidin kiirustama.
Julia!
Tere, Máximo!
Igatsesin sind. - Mina ka.
Igatsesin sind, mitte end.
Kuidas sinu ja Chadi reis läks? - Ütleme nii, et mitte hästi.
Oi ei! Mis juhtus?
Noh… Chad.
Ta on minuga nii kena, aga vahel tundub, nagu ta
ei näe mind isikuna, kes ma päriselt olen.
Kuidas ta küll sind ei näe? Sa oled Julia González Padilla.
Oled Medellíni printsess.
Printsessist rääkides, nägin sind eile kauni blondiiniga.
Olen su pärast väga õnnelik. Aga räägi mulle kõigest!
Ei, see on…
Vabandust. - Pole viga.
Ei ole hullu.
Tahtsid Becca kohta kuulda? Ta oli lihtsalt hotelli külaline.
Kaunis oli? Ma ei märganud. - Sest kallistasid teda nii tugevalt.
Ma peaksin tööd edasi tegema.
Tore, et tagasi oled.
Minu arust ka.
Hei, Memo. Üks su õdedest on õmblejanna, eks?
Kaks õde on.
Ja veel kaks on nende kahe õpilased.
Ning viimane, noorim ja ilusaim õde, on nunn.
Kas nad saaksid üleöö kleidi teha? Homme on Julia sünnipäev.
Tahan lasta tema kingiks ühe ta kleitidest teha.
Olgu nagu tõeline kleit, mida saaks poes müüa.
Disainerisildiga ja puha.
Ma olen su üle nii uhke.
Sa üritad viimaks Julia südant võita.
Diane, kui sa tahtsid oma kabinetti mullivanni,
on selleks kergemaid viise.
Pole naljakas.
Õnneks ei istunud sa laua taga.
Jah, ma lahkusin just, et mullivannis käia.
Kuidas väike maavärin nii palju kahjustusi tegi?
Vana omanik ei hoidnud kõike korras?
Noh… ta kohtus valitsuse inspektoriga.
Torud lekivad, seintes on hallitust…
Väikse maavärinaga võib mullivann korrus allpool asuvasse kabinetti kukkuda.
Kahjuks pean ütlema teile, et…
Hotell läbis inspektsiooni laitmatult.
Tahad öelda, et mu kaunis fassaad
varjab tohutut lagunemist ja kõdunemist sisimas?
Noh…
Ma pean hotelli silmas.
Jah, nii see on.
Las Colinas ei tohi laguneda.
Paik teeb mu eriliseks. Mis probleeme veel on?
Noh, ma uurin nüüd järele ja homme vaatame sinuga üle.
Aga pean hoiatama,
et näha on palju.
Nii et kanna mugavaid jalatseid.
Seda ma küll ei tee.
Tol pärastlõunal basseini ääres
kuulsin midagi, mis mu pere elu igaveseks muutis.
Ja alkoholita Daiquiri. - Alkoholita Daiquiri?
Ole nüüd, dr Espinoza.
Ela veidike, mees.
Vaata, dr Montez ja dr Winsberg
opereerivad puusasid ja õlgu.
Nemad saavad lohakad olla.
Mina mitte. Ma opereerin silmi.
Kas arsti eesnimi oli Mariano?
Kas tema saatiski sulle kirja?
Ei, eksid.
Héctor.
Kas ma kuulsin, et see mees opereerib silmi?
Jah. Ta olevat üks México kõige paremaid oftalmolooge.
Vabandust, sa ütlesid seda sõna kaunil moel.
No peaksid kuulma, kuidas ma ütlen „raadioteleskoop“.
Või „stürovaht“. Või „ekseem“.
Mikrolaineahi. Alumiiniumpaber.
Väljalasketoru. Risoto. Kosmopoliit.
Hüpoglükeemia. Vertiigo.
Sviiter. Hommikuhelbed. Konkussioon.
Šašlõkk. Fumigeerima. Rostbiif.
Bar mitzvah. Kuumarabandus.
Dermatofüüt. Cincinnati. Ränirahnud.
Korraldatud abielu. Cheez Whiz. Rice-A-Roni.
Uuvula. Stockholmi sündroom.
Miks sa mu alas oled?
Héctor, kas just puhus tugev tuuleiil?
Ei. Miks küsid?
Lihtsalt su soeng tundub olevat kohevil.
Oi ei. Kohevil nagu sinu oma?
Jah, aga hullem veel. Ebaühtlaselt on.
Täpselt nagu sinu oma siis.
Ehk müüakse kingipoes juuksevahtu.
Härrad, mina olen Máximo. Võtan teie teenindamise üle.
Sarape, oled ärkvel?
Ei.
Sa ei suuda seda uskuda. Hotellis peatub silmaarst.
Ole hea, too ema homme hotelli.
Äkki arst saab teda vaadata. - Vägev.
Aga mõni teine päev ei saaks? Mul on Gabrielaga plaanid.
Arst lahkub homme pärastlõunal. Ema sinuta tulla ei saa.
Gabriela andis just mulle raamatu sotsialismist.
Saan ehk Las Colinase töötajatega rääkida ja aidata neil ametiühingut luua.
See avaldaks Gabrielale muljet.
Aga mõistagi teen seda ka tööliste nimel.
Sulle tõesti meeldib
Gabrielaga koos aega veeta. Eks?
Jah.
Tõesti meeldib.
Tänan. Aamen.
Ema, tead mida?
On üks offer… off…
üks ofel…
otlomo…
Üks silmaarst peatub hotellis ja…
Ei. Mina sinna hotelli oma jalga ei tõsta.
Ema, millal avaneks sul uus võimalus nii prestiižika arsti juures käia?
Asi pole Las Colinases,
vaid su nägemisvõimes. - Jah.
Ma ei taha enam tunda end vaese pimeda emana.
Ma pole nõus teile koormaks olema.
Sain juba poole kohaga töö turul ja kandideerisin ka lihapoes.
Ma ei tea, kas sul tasub teravate nugadega töötada, ema.
Mis sa nüüd. Ma suudan kõike teha. Olen tugev töökas naine.
Kasvatasin üles kaks last, kel oli katus pea kohal, toit laual
ja koht koolis. Tegin kõike üksi.
Jah, seda sa tegid. Ning oled parim ema olnud.
Aga kunagi saab sinust vanaema.
Tahaksid ju oma lapselapsi näha?
Tule täna hotelli.
Kohtu arstiga, siis ehk ei pea sa end enam eal vaese pimeda emana tundma.
Olgu.
Ma tulen Las Colinasesse selle oftalmoloogiga kohtuma.
Eputaja.
Julia, palju õnne sünnipäevaks! - Aitäh.
Kas kibelesid mulle õnne soovima või vajad midagi?
Kibelesin õnne soovima.
Aga nüüd, kui mainisid,
siin peatub silmaarst, kes saaks mu ema aidata.
Kas saaksin oma emale ja õele arstiga kohtumiseks päevapääsmed?
Kahjuks, Máximo, vastutab päevapääsmete eest Chad.
Ja temalt tuleb kaks päeva varem küsida.
Arst lahkub täna ning mu ema ja õde on hotelli ees.
Võid ju proovida, aga ära ütle Chadile, et su ema külalisega kohtub.
Selle eest võid kinga saada. Gracias.
Ma suudan Chadi veenda. Me oleme caballo'd.
Ei, ma ei saa seda teha.
Oleme ju hobused. Aita vaid seekord.
See on nii tähtis. - Ma ei saa enam reegleid rikkuda.
Olen emaga niigi õhukesel jääl. Õhuke jää kirjeldabki teda hästi.
Palun, Chad. Aeg on otsakorral.
Mingi viis peab olema. - Kahjuks ei saa ma aidata, amigo.
Kuna Chad polnud nõus midagi tegema,
otsustasin asjad enda kätte võtta.
Võimalus oli mu ema jaoks liiga suur.
Peame laskma inseneril vundamenti vaadata. - See läheb terve varanduse maksma.
Kas see kandesein peaks tilkuma?
Issand, vihkan neid kingi!
Seal on paljas naine.
Ma vist nägin kõike!
Ema, rahu. See on ujumispükstes vanamees.
Ära käsi mul rahuneda. Olgu?
Ma olen näinud, mida see jube koht inimestega teeb.
Inimestega, keda ma imetlesin.
Siin on kõik kohutav.
Maitsev.
Olgu, ma panin arstid sinna istuma. - Lähme räägime nendega.
Niisama minna ei saa. Nad on väga tähtsad arstid.
Ei, nad on inimesed nagu meie.
Sa oled lapsik. - „Sa oled lapsik.“
Me ei saa lihtsalt rääkima minna, aga mul on täiuslik plaan.
Kõigepealt seisate emaga nende lähedale ja siis…
Sara, sina osutad taeva poole
ning ütled siis midagi müstilist nagu…
„Ema, vaata seda majesteetlikku kajakat,
kes lendab taevas, päike tiibadel tantsimas.“
„Ei, oot. See peab olema valjem, et arst sind kuuleks.
Midagi sellist nagu…“
„Ah sa raisk! Vaata seda lindu!“
Ema vastab siis…
„Kulla tütar, mu nigelad silmad ei lase mul selle maailma ilu näha.
Kui oleks vaid head optal…
offal… oflal…
head silmaarsti, kes mind aitaks.“
„Oot, kuhu nad kadusid?“
Selge.
Teie katarakt on üsna kaugelearenenud. Aga õnneks nimetas Medical Weekly
mind Põhja-Ameerika parimaks oftalmoloogiks.
Mu hotellitoas on diagnostikariistad.
Lähme sinna, et saaksin põhjalikumalt uurida.
Teie sõnul on võimalik, et ta saab oma nägemisvõime tagasi?
See on rohkem kui võimalik.
Rohkemgi, kui lasin endal loota.
Ja ma võlgnen selle kõige…
donja Rositale.
Ma teadsin, et limpia'st on abi. Lähme, doktor.
Vabandage mind.
Mida te kõik siin teete? - Memo, ehmatasid mind.
Mu ema ja õe siinkäik peab saladus olema.
Olgu. Kas vajate millegagi abi?
Jah, Memo. Sellal kui Máximo emaga arsti tuppa läheb,
võiksid sina viia mu kuskile, kus on palju hotellitöötajaid.
Muidugi, hea meelega. - Aitäh.
Su väike õde on ilmselgelt minusse armunud. Nii armas!
Ema, kohtume 15 minuti pärast siin.
Oota, kuni ta mu tööpaika näeb. See avaldab täiega muljet.
Mina töötan siin.
Ma tean, muljet avaldav. Aga ära lase sel end heidutada.
Seal nägin, kuidas üks rott teist sõi.
See oli ülipõnev.
Tere.
Ma tulin kõiki töölisi aitama ja sotsialismist rääkima.
Kui tore.
Me, töölised, vajame palju abi.
Aga kahjuks ei saa ma sind kuulata,
sest pean neid rätikuid voltima.
Võime koos voltida, sellal kui ma sulle räägin.
Aitäh, kullake.
Ja sina pidid mulle linad tooma. Mine!
Mure on see, et inimesi ekspluateeritakse ja nad ei mõista seda.
Gracias.
Mu telefoninumber.
Panen su emale operatsiooni kirja, maksegraafiku mõtleme hiljem välja.
Suur tänu, doktor.
Luban, et vana-aastaõhtuks näete taas. - Aitäh. Jumal õnnistagu teid.
Hoidke end. - Tänan.
Võlgnen selle kõige ühele isikule.
Donja Rositale, ma tean.
Ei, kullake.
Kõik see on tänu sulle.
Sest sa ei anna iial alla, eriti oma perega.
Selle pärisid minult.
Aitäh sulle.
Lihtsalt tore, et sa jälle näha saad.
Ema, ma pean minema, aga oota siin Sarat. Olgu?
Jah, mu arm.
Armastan sind. - Mina sind ka, poeg. Aitäh.
Ema silmanägemisega aitamine
oli üks mu elu kõige uhkemaid hetki.
Hei, ema!
See oli küll vaid üks kahest suursündmusest tol pärastlõunal.
Õigus jah. Kleit.
See tuleb äge.
Jaa! Puhume küünlad ära.
Palju õnne sünnipäevaks, kallis. - Laul pole läbi.
Mis sa arvad?
Tort näeb hea välja.
Ma võtan vist väikse viilu. - Ei, pean kuurorti silmas!
Paik variseb kokku, kui me varsti ei tegutse.
Ma ei kaota Las Colinast. Vana elu juurde ma naasta ei saa.
Kiirendame renoveerimisplaane.
Jutt on suurest rahasummast. Raskeks läheb.
Ole nüüd. Ma suutsin müüa kolm miljonit treeningvideoga Betamax-kassetti.
Plaan on järgnev.
Võtame ühendust potentsiaalsete investoritega
ja kutsume nad Las Colinasesse unustamatule vana-aastaõhtule.
Hakkan nimekirja koostama. - Tänan.
Tort paistab tõesti hea.
Seetõttu ongi minu arust rahumeelne streik hea idee.
Ma ikka ei mõista, nukuke.
Selgita veel korra, sellal kui lõpetame.
Olgu.
Kõik tootmisviisid on kapitalistide kontrolli all.
Saad aru?
Kas andsid juba talle mu kleidi?
Sinu kleidi? - Nägin palju vaeva.
Ära muretse, sa ei maganud midagi maha.
Olgu, kallis, mul on sulle sünnipäevakink.
Loodetavasti see meeldib sulle sama palju kui mulle.
Kallis…
„Ja mulle meeldib see väga, sest see on foto minust.“
Igatahes, siin see on.
See on nii naljakas. Vaata Julia näoilmet.
Issand! Päriselt ka?
See on minu disainitud muster!
Ma tean! Sel on isegi su väiksed nimesildid, nagu oma riidefirma.
Mis sa arvad? - Nii hoolivat asja
pole mu jaoks varem tehtud.
Mida? - Mida? Chad varastas su kingi?
Ei.
Ma võisin loost mõned üksikasjad välja jätta.
Mingi viis peab olema. - Kahjuks ei saa ma aidata, amigo.
Chad?
Aga kui ma saaksin anda sulle pääsmete eest midagi, mida sa vajad?
Mis sul on, mida vajan?
Ma tean, et sa hoolid Juliast.
Ma tean ka, et ta vihkaks su kingitust.
Ta juba kardab, et sa ei näe päriselt, kes ta on.
Su foto kinnitaks seda.
Kui sa hangid mulle pääsmed,
annan sulle Julia jaoks kingi.
Nii hooliva ja erilise asja,
et see kindla peale rabab ta jalust.
Seda kinki Chadile andes…
Noh? - Memo!
…lasin käest oma parima lootuse võita südant naisel, keda armastasin.
Suur tänu.
Aga teadsin, et see oli õige otsus.
Miks sa nii tegid? Lasid Chadil võita.
Selle nimel tegin nii.
Ta nägigi sind, Hugo.
Nagu ma talle lubasin.
Ja ta on saanud kõik need aastad sind kasvamas vaadata.
Ning see on talle tähtis olnud.
Mulle ka.
Seega jah, kleiti loovutada oli raske.
Aga tegin tema jaoks õige asja.
See oli meie kõigi jaoks õige asi.
Sara! Sarape. Vara tulid.
Ma kibelesin oma sünnipäevalast vaatama.
Tere.
Tore, et su onu sulle seda lugu räägib.
Ma ei saaks olla uhkem selle üle, mida ta tol päeval tegi.
Ta oli nii kena ja isetu.
Kahjuks ei jäänud selliseks.
Mida… - Mis on?
Ma hoolin sotsiaalsest õiglusest sama palju kui sa.
Sul on 50 firmat… - 63.
…ja annetad vaid siis, kui kuulsused käsivad.
63. - Aita inimesi.
Milleks sulle nii palju raha? - Tead, kui palju kulub mu saare
või auto peale? - Ei tea. Ära ole lapsik.
„Ära ole lapsik.“
Jätke järele. - Tema alustas!
Olgu. Räägi oma lugu lõpuni, et saaksime õhtustada.
Tema alustas.
Mind ei huvita, kes alustas. Lähme.
Räägi siis. Sa andsid Juliaga alla,
et vanaema saaks taas näha? - Noh, mitte päris nii.
Vaata, Juliaga polnud asjad läbi.
Veel mitte. Elu ongi selline.
Tuleb salapärasel moel ringiga tagasi.
Uksed sulguvad ja siis avanevad taas.
Ja kui tundub, et nad on igaveseks kadunud,
on ammu kaotatud inimestel kombeks taas välja ilmuda.
Nora Ramos?
Pole ammu näinud.
Tõlkinud Silver Pärnpuu